Το νέο και βελτιωμένο περιβάλλον εργασίας χρήστη του Plesk Migrator καλύπτει χαρακτηριστικά που προηγουμένως ήταν διαθέσιμα μόνο από το CLI (Περιβάλλον εργασίας με γραμμή εντολών), χαρίζοντας στις μετεγκαταστάσεις σας **αυξημένη σταθερότητα** και **βελτιωμένες επιδόσεις**. Πάρτε τον έλεγχο στα χέρια σας, βλέποντας επακριβώς τι μετεγκαθίσταται και σε τι στάδιο βρίσκεται. Δε χρειάζεται να καλείτε βοηθητικά προγράμματα γραμμής εντολών για την εκτέλεση των μετεγκαταστάσεων. Απολαύστε μια **πιο λεπτομερή διαδικασία**, με διάφορες φάσεις ανά συνδρομή, εντελώς δωρεάν!

 - Δυνατότητα εκτέλεσης ποικίλων λειτουργιών εντός της μετεγκατάστασης μιας συνδρομής: προ-έλεγχος (συμβατότητα λογισμικού), έλεγχος μετά τη μετεγκατάσταση (επιβεβαιώνει ότι σημαντικές υπηρεσίες συνδρομής βρίσκονται σε πλήρη λειτουργία στον προορισμό μετά από την ολοκλήρωση της μετεγκατάστασης), **συγχρονισμός δεδομένων συνδρομής**, συγχρονισμός αντικειμένων (σε περίπτωση που κάποια άλλαξαν στον διακομιστή προέλευσης κατά την εξέλιξη της μετεγκατάστασης).
 - **Λεπτομερής κατάσταση ουράς** για συνδρομές επιλεγμένες για μετεγκατάσταση. Εμφανίζει την εν εξελίξει λειτουργία για όλες τις επιλεγμένες συνδρομές.
 - Ποικίλα σπουδαία νέα χαρακτηριστικά: **αντιστοίχιση συνδρομών** σε πελάτη / μεταπωλητή / πρόγραμμα / IP στον διακομιστή προορισμού πριν από την έναρξη της μετεγκατάστασης.
 - «Χαρακτηριστικό ολοκλήρωσης μετεγκατάστασης» – ομαλή ολοκλήρωση της μετεγκατάστασης όλων των συνδρομών που έχουν αρχίσει να μετεγκαθίστανται.
 - Απλή λειτουργία: επιτρέπει τη μαζική μετεγκατάσταση πολλαπλών συνδρομών ταυτόχρονα.
 - Προηγμένη λειτουργία: σας επιτρέπει την προσαρμογή της διαδικασίας για κάθε συνδρομή.
